Vilniaus prekyba

Vilniaus prekyba – stambi lietuviška skėtinė, Nerijaus Numos ir jo partnerių įmonė.

Įmonių grupė per tarpines įmones disponuoja:
 Maxima grupė (FMCG)
 Euroapotheca“ (farmacija)
 Ermi Group (DIY)
 Sollo (mokėjimai)
 Akropolis Group (NT plėtra)
 NDX Group (privati investicinė holdingo bendrovė. NDX Group investuoja į mažesnes vidutinio dydžio įmones Vidurio ir Rytų Europoje ir Skandinavijoje)
 Restoranai Dvylika (restoranas „Restoranas 12“)
 CCF Kavinės (Caif Cafe kavinės)

 Istorija 
1992 m. užregistruota bendrovė „Urdžia“. Tada alkoholio parduotuvė „Urdžia“ Vilniuje tapo pirmąja maisto mažmeninės prekybos parduotuve su savitarna.

1994 m. veikė 3 „Urdžios“ parduotuvės Vilniuje – viena Naugarduko g. ir dvi – Antakalnyje.

1995 m. parduotuvių tinklas pervadintas į „Vilniaus prekybą“. Priklausė 18 parduotuvių Lietuvoje. Įkurtos mažmeninės prekybos parduotuvės „Taupa“, „Saulutė“.

1998 m. pagal dydį pervadintos į „Minima“, „Media“ ir „Maxima“.

1998 m. įsteigtas vaistinių tinklas „Eurovaistinė“.

2004 m. įsteigtas prekybos tinklas „Ermitažas“.

2016 m. „Vilniaus prekyba“ ir Maltos bendrovė „Relvit Ltd.“ įsigijo „Akropolis Group“, „Akropolis Real Estate B.V.“ ir „Nikola Mushanov projektas“. Sandoris sudarė >400 mln. €.

2018 m. gruodžio 3 d. pranešė, kad ketina įsigyti mokėjimų įmonę „Sollo“. 2018 m. gruodžio 21 d. leista įsigyti mokėjimų platformą „Sollo“ tiesiogiai ir per UAB „Vestodija“. Ją valdo su „Vilniaus prekybos“ grupe susiję asmenys – Jolanta Bivainytė, Ignas Staškevičius ir Diana Dominienė.

2020 m. duomenimis „Vilniaus prekyba“ per antrines įmones – „Maxima grupė“, „Euroapotheca“, „Ermi group“ ir „Akropolis Group“ – valdo prekybos centrus, vaistinių tinklus bei nekilnojamojo turto projektų vystymo ir nuomos paslaugų įmones Baltijos šalyse, Lenkijoje, Bulgarijoje ir Švedijoje. 2020 m. „Vilniaus prekyba“ valdė 2011 prekybos vietų (Lietuvoje – 539).

2021 m. Vilniaus prekyba perdavė dukterinę įmonę UAB „Trobos“ (Ermitažo el. parduotuvę trobos.lt) savo dukterinei „Ermi Group“.

2022 m. per antrines įmones – „Maxima grupė“, „Euroapotheca“, „Akropolis Group“ ir „Ermi group“ – valdo parduotuvių ir vaistinių tinklus bei prekybos centrus ir savo veiklą vykdo Baltijos šalyse, Lenkijoje, Bulgarijoje ir Švedijoje. 2022 m. „Vilniaus prekyba“ netiesiogiai valdė 2475 prekybos vietas (Lietuvoje – 538).

2022 m. pradžioje visas su „Vilniaus prekyba“ susijusių įmonių akcijas iš Mindaugo Marcinkevičiaus ir jo bendrovių įsigijo Nerijaus Numos Kipro įmonė „Bertona Holdings“.

2025 m. balandžio 30 d. „Vilniaus prekyba“ užbaigė pirkimo-pardavimo sandorį su Estijos įmonės „Mirrow Institute“ kontroliuojama bendrove „Defood OÜ“, kuriuo buvo parduota UAB „Delano“ ir du jos valdomi restoranų tinklai „Delano“ ir „Can Can Pizza“.

2025 m. Metodika B.V. įmonių grupė, kuriai priklauso „Vilniaus prekyba“, buvo įtraukta į Fortune skelbiamą didžiausių Europos įmonių 500-uką.https://fortune.com/europe/ranking/fortune500-europe/

 Paramos fondai 
2002 m. kovo 8 d. tada besivadinusi „VP Market“ įsteigė labdaros fondą „Vilties spindulys“ ir „Spindulys“, kuris 2002 m. dalyvavo finansinėje schemoje iš valstybės susigrąžinant >76 mln. litų (22 mln. eurų) pridėtinės vertės mokesčio (PVM), veiklą ir investavimo strategiją.

2017 m. sausio 5 d. fondo pavadinimas pakeistas iš „Vilties spindulys“ į „Vilniaus prekybos paramos fondas "Dabar"“. Paramos fonde 2017 m. buvo sukaupta 13,67 mln. eurų, šias lėšas valdo bendrovė „Vestodija“ (buvusi „Optimali investicija“), kuri iki 2016 m. metų pradžios valdė nekilnojamojo turto (NT) projektų plėtros bendrovę „GVP Invest“ bei į NT investuojančią Olandijos įmonę „AEP Capital“.

2002–2023 m. fondas paaukojo 6,3 mln. eurų. 2023 m. Fondas reorganizuotas į VšĮ "Dabar". VšĮ dalininkai yra „Vilniaus prekyba“,Metodika B. V., "Europapothecha" ir "Eurovaistinė".

 Vadovai 
 Nuo  Iki  Vardas pavardė  Pereina dirbti į  2018 m. balandžio 18d.  Elena Aleknavičienė  Euroapotheca 2018 m. balandžio 18 d.  2018 m. lapkričio 12 d.  Marius Čatrauskas  NDX Group 2018 m. lapkričio 12 d.  2019 m. kovo 15 d.  Jolanta Bivainytė  VP Valdybos pirmininkė 2019 m. kovo 15 d.  2020 m. spalio 15 d.  Mantas Kuncaitis  Maxima Grupė 2020 m. spalio 15 d.  2020 m. lapkičio 16 d. Laimonas Devyžis  Erovaistinės valdybos pirimininkas 2020 m. lapkičio 16 d. 2021 m. gegužės 18 d.   Nerijus Maknevičius   2021 m. gegužės 18 d.  2021 m. liepos 21 d.  Paulius Mencas  Euroapotheca 2021 m. liepos 21 d.  2022 m. kovo 3 d. Andrius Mikalauskas  Barbora 2022 m. kovo 3 d.  2024 m. birželio 5 d. Jolanta Bivainytė  Maxima LT 2023 m. birželio 5 d.  2023 m. rugsėjo 4 d. Evelina Černienė  Visas2023 m. rugsėjo 4 d.2024 m. rugsėjo 30 d.Liudas Stembra2024 m. spalio 1 d.dabarPaulius Mencas

2024 m. duomenimis valdybą sudaro - Jurgita Šlekytė, Evelina Černienė, Manfredas Dargužis, Greta Koraliovienė, Nerijus Maknevičius, Paulius Mencas.

 Išnašos 

Kategorija:Lietuvos įmonės
Kategorija:Vilniaus prekyba